Iso HaapasaariIsoa Haapasaarta kesäkuussa 2014.

|  |  |
| --- | --- |
| Sijainti | 
JyväskyläKeski-SuomiSuomi |
| Vesialue | 
Päijänne |
| Korkein kohta | 
105 m  |
| Pinta-ala | 
34,6 ha  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Opinsaunan kiuas on suojeltu muistomerkki.
**Iso Haapasaari** , joka kirjoitetaan myös **Iso-Haapasaari** , on Päijänteen saari Keski-Suomessa Jyväskylässä ja joka sijaitsee Vaajakosken Haapaniemen länsipuolella Haapalahdessa.

Maantietoa
----------

Saari on 1,3 kilometriä pitkä, 480 metriä leveä ja sen pinta-ala on 34,6 hehtaaria. Se on viereisen Haapaniemen ja myös Haapalahden suuntainen saari, jonka muodostavat kaksi peräkkäin sijaitsevaa mäkeä. Saaren huippu, joka sijaitsee saaren eteläpuoliskossa, on noin 105 metriä merenpinnan yläpuolella eli se kohoaa 27 metrin korkeuteen Päijänteen vedenpinnasta, joka on 78,3 metriä mpy. Pohjoisosan mäki kohoaa noin 19 metrin korkeuteen.

Saari sijaitsee Haapalahden suulla lähes Haapaniemessä kiinni. Sen itäpuolella oleva salmi on 10–190 metriä leveä ja länsipuolen salmi 150–400 metriä leveä. Lännessä matereen rannasta kohoaa Jyskänvuori yli 60 metrin korkeuteen ja idässä Ristonmäki 50 metrin korkeuteen. Haapalahdessa sijaitsee myös Pikku Haapasaari, jossa on laavu ja nuotiopaikka, ja lisäksi pieni luoto. Ison Haapasaaren lounaisrannassa on matalikko, jossa esiintyy kivikkoa ja kaksi luotoa.

Saaren eteläkärjessä on tieyhteys Haapaniemeen, jonne pääsee valtatieltä 4 haarautuvalta yhdystieltä 16631, joka kulkee Varaslahden kautta. Tie haarautuu saaressa ja alempi tie on loppumatkastaan suljettu. Ison Haapasaaren eteläpäässä on tunnettu perinnematkailukohde Savutuvan apaja ja sen lähellä myös matkailukohteena tunnettu kivilatomus Opinsaunan kiuas .

Luontoarvoja
------------

Saarella on luonnonsuojelualue, joka perustettiin syksyllä 2014 osanan Metso-ohjelmaa. Suojelun perusteina oli saaren lehtometsät, jossa kasvaa koivua, haapaa ja pihlajaa. Kalliomaastossa on valtapuuna mänty. Saaren sisäosat ovat kuivaa kangasmetsää ja rannat lehtomaista kangasmetsää. Keskellä saarta on myös pieni avoin niitty. Saaren pohjoisosaan rakennettiin vuonna 2006 luontopolkureitistö, jonka suurin pituus on 2,7 kilometriä ja jossa on 12 rastitaulua. Saaren länsirannassa on nuotiopaikka, jonka puut tulee kantaa itse paikalle.

Historiaa
---------

Isossa Haapasaaressa oli Jyväskylän maalaiskunnan aikana leirintäalue.*lähde?*

Huomautukset
------------

1. 1 2  Saaren pinta-ala on otettu saaren ruotsinkielisen Wikipedian artikkelista, jossa sillä on ollut oma lähde.
2. ↑  Saaren nimi/tämä nimi on lähteetön paikallisnimi.

Lähteet
-------

1. 1 2 3 4 5 6  Iso Haapasaari, Jyväskylä (sijainti maastokartalla) *Karttapaikka*. Helsinki:  Maanmittauslaitos. Viitattu 7.9.2019.
2. ↑  Iso Haapasaari, Jyväskylä (sijainti varjokartalla) *Karttapaikka*. Helsinki:  Maanmittauslaitos. Viitattu 7.9.2019.
3. ↑  Muinaisjäännösrekisteri: Opinsaunan kiuas *Kulttuuriympäristön palveluikkuna kyppi.fi*. Museovirasto.
4. 1 2  Iso Haapasaari, Jyväskylä (sijainti ilmavalokuvassa) *Karttapaikka*. Helsinki:  Maanmittauslaitos. Viitattu 7.9.2019.
5. ↑  Ison Haapasaaren luontopolku, Jyväskylän kaupunki, viitattu 8.9.2019
6. ↑  Iso-Haapasaaren luontopolku, Kestäväelämäntapa.fi, viitattu 8.9.2019
7. Paikkatieto: Iso Haapasaari, paikkatietoalusta.fi, viitattu 7.9.2019

Aiheesta muualla
----------------

* Iso-Haapasaaren luontopolku (kartta)
* Jalkaisin: Haapasaaressa, blogi retkeilystä
* Tervastulia: Iso-Haapasaaren luontopolku, Vaajakoski
* ELY-keskus: Jyväskylän kaupunki vastaa luonnonsuojeluhaasteeseen, 18.10.2013, päivitetty 21.5.2013